A Nemzeti Adó- és Vámhivatal (NAV) ebben az évben elkészítette a magánszemélyek 2016. évről szóló személyi jövedelemadó-bevallási tervezetét. Amennyiben a magánszemély egyetért a tervezettel, vagy az általa ismert adatokkal kiegészíti azt, akkor a NAV által elkészített, illetve kiegészített tervezet lesz a magánszemély hivatalos személyi jövedelemadó bevallása.

Ügyfélkapuval rendelkező magányszemélyek a **eszja.nav.gov.hu**, az ügyfélkapu belépő adataival tekinthetik meg a tervezetet, ill. tölthetik ki az 1% felajánlás rendelkező nyilatkozatát.

A rendelkező nyilatkozat az alábbi módokon nyújtható be – legkésőbb május 22-ig. Ez a határidő jogvesztő, elmulasztása igazolási kérelemmel sem menthető ki.

* a személyi jövedelemadó-bevallással együtt (ügyfélkapun keresztül elektronikusan, postai  
   úton, vagy a NAV ügyfélszolgálatain személyesen),

• e-SZJA - **eszja.nav.gov.hu** - online kitöltő felületen   
 - ügyfélkapus regisztráció esetén elektronikus úton, vagy  
 - ügyfélkapus regisztráció nélkül kitöltve, onnan kinyomtatva, postai úton,

• munkáltatói adómegállapítás esetén 2017. május 10-ig lezárt borítékban leadva a munkáltatónak  
 (Fontos, hogy a lezárt borítékon rajta legyen az adóazonosító jele, a leragasztás helyén pedig az   
 aláírása!)   
 • a bevallástól elkülönülten, közvetlenül a NAV-hoz   
 o a 16EGYSZA jelű nyomtatványon

* ügyfélkapun keresztül elektronikusan
* postai úton,
* NAV ügyfélszolgálatain személyesen, ez esetben lezárt, adóazonosító jellel ellátott borítékban).

o a 16EGYSZA jelű nyomtatvány **adattartalmával egyező nyilatkozati lapként**,

önállóan lezárt, adóazonosító jelével ellátott postai borítékban   
 postán vagy a NAV ügyfélszolgálatain személyesen.

Az szja 1+1%-os rendelkezésről szóló törvény konkrétan meghatározza azon speciális benyújtási módokat, amelyek esetében a magánszemély helyett egy közvetítő személy - munkáltatói adómegállapítás esetén a munkáltató, - illetve az adóbevallás elektronikus beküldése esetén a magánszemély szja 1+1%-os rendelkező nyilatkozatának beküldésére meghatalmazott és a NAV-hoz előzetesen bejelentett állandó képviselője nyújthatja be az szja 1+1%-os rendelkező nyilatkozatokat.

A rendelkező nyilatkozaton jelezheti hozzájárulását ahhoz, hogy nevét és elérhetőségét a megjelölt civil kedvezményezettel közölje a NAV. Az adatkezelési hozzájárulás és az adatok feltüntetése a rendelkező nyilatkozaton önkéntes, nem feltétele az érvényes rendelkezésnek.